ประจำเดือนมาแค่ตอนเช้าอย่างเดียวเลยค่ะ เป็นมา4วันแล้วค่ะ กลางคืนก็ไม่มีอะไรเลยนะคะ แบบนี้แปลกมั้ยคะ
สวัสดีค่ะ หากเลือดที่ออกอยู่ในช่วงวันที่ที่ประจำเดือนควรจะมา หรือมีระยะห่างจากรอบประจำเดือนก่อนที่ 21-35 วัน และมีเลือดออกนานรวม 2-7 วัน ไม่ได้มีอาการปวดท้องน้อยรุนแรงร่วม ก็จะถือเป็นประจำเดือนที่ปกติดี ส่วนการที่เลือดออกเฉพาะช่วงเช้า ไม่ได้ออกในช่วงกลางคืน แสดงว่าเลือดมีปริมาณน้อย แต่หากในช่วงที่เลือดออก มีปริมาณมากพอควรที่ต้องใส่ผ้าอนามัย ก็ไม่ได้ถือว่าน้อยจนผิดปกติอะไรค่ะ ดังนั้น ก็ยังไม่ได้ถือว่าผิดปกติอะไรแต่หากเลือดที่ออกมีระยะห่างจากรอบเดือนก่อนน้อยกว่า 21 หรือนานเกิน 35 วัน หรือมีปวดท้องรุนแรงร่วมด้วย หรือเลือดออกนานเกิน 7 วัน ก็จะถือเป็นประจำเดือนที่ผิดปกติ ซึ่งหากเคยมีเพศสัมพันธ์มาก่อน ก็ควรตรวจหาการตั้งครรภ์ดูด้วย แต่หากไม่ได้มีเพศสัมพันธ์ อาจสังเกตอาการไปก่อน หากต่อมายังคงมีเลือดออกผิดปกติ ก็ควรไปพบแพทย์เพื่อตรวจค่ะ